
       P R I M A R U L
 Nr. 203/11050/12.11.2025
R E F E R A T   DE   A P R O B A R E
pentru modificarea Hotărârii Consiliului Local nr. 2/2025 privind aprobarea Documentației tehnico-economice, faza Proiect Tehnic, a Indicatorilor
 tehnico-economici și a Devizului general aferente obiectivului de
 investiții ”Eficientizare energetică pentru clădire de apartamente
 rezidenţiale din Municipiul Brad, județul Hunedoara”

Programul Regional Vest 2021-2027 (PR Vest) reprezintă principalul instrument de finanțare din fonduri europene în cadrul Regiunii de Dezvoltare Vest alcătuită din 4 județe: Arad, Caraș-Severin, Hunedoara și Timiș. Viziunea strategică este ca Regiunea Vest să devină o regiune competitivă la nivel european, cu un nivel ridicat de cercetare-dezvoltare, inovare și digitalizare capabilă să atragă și să capitalizeze investiții, conectată intern și internațional, ai cărei cetățeni beneficiază de servicii publice eficiente în localități cu o calitate a vieții ridicată.
Astfel, Municipiului Brad a accesat, în cadrul Programului Regional Vest 2021-2027, proiectul de investiție „Eficientizare energetică pentru clădire de apartamente rezidențiale din Municipiul Brad, județul Hunedoara”, SMIS 335326, în cadrul apelului de proiecte PRV/232/PRV_P3/OP2/RSO2.1/PRV_A2.1– municipii.

După derularea perioadei de evaluare administrativă și tehnico-financiară, proiectul depus a fost declarat ACCEPTAT la finanțare prin Adresa ADR Vest nr. 2025NOF018208/03.11.2025. Prin adresa ADR Vest nr. 2025NOF018304/04.11.2025 a fost demarată etapa de contractare în cadrul căreia Autoritatea de Management, reprezentată prin Agenția de Dezvoltare Regională Vest, a solicitat o nouă hotărâre a consiliului local privind actualizarea Documentației tehnico-economice, faza Proiect Tehnic, a Indicatorilor tehnico-economici și a Devizului general pentru obiectivul de investiții mai sus-menționat, conform solicitărilor de la faza evaluare tehnico-financiară și contractare.

Astfel, Documentația tehnico-economică, faza Proiect Tehnic, Indicatorii tehnico-economici și Devizul general al obiectivului de investiții „Eficientizare energetică pentru clădire de apartamente rezidențiale din Municipiul Brad, județul Hunedoara” va avea valoarea de 5.460.099,44 lei (cu T.V.A.).

În acest sens, art. 1 – Anexa nr. 1, art. 2 – Anexa nr. 2 și art. 3 – Anexa nr. 3 din Hotărârea Consiliului Local nr. 2/2025 se vor modifica corespunzător cu informațiile actualizate.
Celelalte articolelor rămân neschimbate.

În contextul celor de mai sus am inițiat prezentul proiect de hotărâre prin care am propus modificarea Hotărârii Consiliului Local nr. 2/2025 privind aprobarea Documentației tehnico-economice, faza Proiect Tehnic, a Indicatorilor tehnico-economici și a Devizului general aferente obiectivului de investiții ”Eficientizare energetică pentru clădire de apartamente rezidenţiale din Municipiul Brad, județul Hunedoara” și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legea nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, precum și ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare.

